รัฐบาลไทย-ข่าวทำเนียบรัฐบาล-พ่อเมืองร้อยเอ็ด ติดตามการน้อมนำแนวพระราชดำริสร้างความมั่นคงทางอาหาร ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ไปสู่การปฏิบัติ ลงพื้นที่ “แปลงปลูกผั
วันศุกร์ที่ 23 กุมภาพันธ์ 2567
23/02/2567
พ่อเมืองร้อยเอ็ด ติดตามการน้อมนําแนวพระราชดําริสร้างความมั่นคงทางอาหาร ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ไปสู่การปฏิบัติ ลงพื้นที่ “แปลงปลูกผั
พ่อเมืองร้อยเอ็ด ติดตามการน้อมนําแนวพระราชดําริสร้างความมั่นคงทางอาหาร ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ไปสู่การปฏิบัติ ลงพื้นที่ “แปลงปลูกผักปลอดภัยจากสารพิษ บ้านสําราญ” พร้อมชื่นชมเป็นกลุ่มวิสาหกิจชุมชนต้นแบบ
พ่อเมืองร้อยเอ็ด ติดตามการน้อมนําแนวพระราชดําริสร้างความมั่นคงทางอาหาร ของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ไปสู่การปฏิบัติ ลงพื้นที่ “แปลงปลูกผักปลอดภัยจากสารพิษ บ้านสําราญ” พร้อมชื่นชมเป็นกลุ่มวิสาหกิจชุมชนต้นแบบ ขับเคลื่อนการเป็น “หมู่บ้านยั่งยืน (Sustainable Village)” สู่การพัฒนาคุณภาพชีวิตในทุกมิติ
วันนี้ (23 ก.พ. 67) นายทรงพล ใจกริ่ม ผู้ว่าราชการจังหวัดร้อยเอ็ด เปิดเผยว่า จังหวัดร้อยเอ็ดได้ลงพื้นที่ตรวจเยี่ยมและติดตามการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อสร้างความมั่นคงทางอาหารในพื้นที่จังหวัดร้อยเอ็ด ณ แปลงปลูกผักปลอดภัยจากสารพิษ บ้านสําราญ หมู่ที่ 3 ตําบลเมืองบัว อําเภอเกษตรวิสัย ซึ่งเป็นพื้นที่ต้นแบบการขับเคลื่อนขยายผลตามหลักปรัชญาของเศรษฐกิจพอเพียงและเกษตรทฤษฎีใหม่ โดยมี กลุ่มวิสาหกิจชุมชนกลุ่มเกษตรกรผู้ปลูกผักปลอดสารพิษ บ้านสําราญ และประชาชนในพื้นที่ ร่วมให้การต้อนรับ
นายทรงพล ใจกริ่ม ผู้ว่าราชการจังหวัดร้อยเอ็ด กล่าวว่า จังหวัดร้อยเอ็ดได้ขับเคลื่อนนโยบายของกระทรวงมหาดไทย ในการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โดยการเสริมสร้างความมั่นคงทางอาหาร ตามโครงการ “บ้านนี้มีรัก ปลูกผักกินเอง” และ “ทางนี้มีผล ผู้คนรักกัน” ปลูกพืชผักสวนครัวไว้รับประทานในครัวเรือน ได้บริโภคผักปลอดสารพิษ สามารถแบ่งปันให้กับคนในชุมชน อีกทั้งยังลดค่าใช้จ่ายให้กับครอบครัว ขับเคลื่อนขยายผลต่อยอดสร้างรายได้ สร้างอาชีพ ยกระดับทําให้ประชาชนมีคุณภาพชีวิตที่ดี ซึ่งสอดคล้องกับหลักการพึ่งพาตนเองตามหลักปรัชญาของเศรษฐกิจพอเพียงของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทําให้ประชาชนสามารถพึ่งพาตนเองได้อย่างยั่งยืน
“จากการลงพื้นที่ดังกล่าว แปลงปลูกผักปลอดภัยจากสารพิษ บ้านสําราญ เริ่มต้นมาจากการพัฒนาพื้นที่โพนหว้างามสู่กิจกรรมการสร้างความมั่นคงทางอาหาร ซึ่งเป็นพื้นที่การเกษตรแบบบูรณาการที่จังหวัดร้อยเอ็ดได้ขับเคลื่อนตั้งแต่ปี 2565 จนถึงปัจจุบัน โดยการสนับสนุนส่งเสริมการพัฒนาพื้นที่ป่ายูคาลิปตัสโพนหว้างาม ซึ่งเป็นพื้นที่สาธารณะของหมู่บ้าน ร่วมกับเทศบาลตําบลเมืองบัว ขุดลอกหนองน้ําเพื่อเป็นแหล่งน้ําสําหรับเพาะปลูก พร้อมทั้งจัดหาแหล่งพลังงานสูบน้ําด้วยพลังงานแสงอาทิตย์ในพื้นที่ 71 ไร่ แบ่งเป็นพื้นที่หนองน้ํา 15 ไร่ พื้นที่ปลูกผัก 10 ไร่ และพื้นที่ปลูกข้าวพันธุ์หลักของชุมชน 20 ไร่ เพื่อจําหน่ายให้กับสมาชิก ส่งเสริมให้ชาวบ้านมีข้าวพันธุ์คุณภาพดี ส่งเสริมกิจกรรมการปลูกผักสวนครัว โดยในช่วงเริ่มแรกมีครัวเรือนเข้าร่วมโครงการกว่า 60 ครัวเรือน ก่อนที่จะมีการจัดตั้ง “กลุ่มวิสาหกิจชุมชนปลูกผักปลอดสารพิษบ้านสําราญ” พร้อมสร้างพื้นที่จําหน่ายผักให้กับสมาชิก รวมถึงจัดหาพ่อค้าคนกลางมารับซื้อจากสวนโดยตรง โดยมีพืชเด่นคือ การปลูกปทุมมา มีการบริหารจัดการการปลูกพืชอย่างเป็นระบบและตรงตามความต้องการของตลาดในพื้นที่” นายทรงพลฯ กล่าวในช่วงต้น
นายทรงพล ใจกริ่ม ผู้ว่าราชการจังหวัดร้อยเอ็ด กล่าวต่ออีกว่า แปลงปลูกผักปลอดภัยจากสารพิษ บ้านสําราญ มีการปลูกผักสวนเพื่อบริโภคและจําหน่าย มากกว่า 30 ชนิด อาทิ สลัดกรีนโอ๊ค เรดโอ๊ค หอมแบ่ง หอมแดง พริก มะเขือ ข้าวโพด ผักชี ผักชีลาว กวางตุ้ง คะน้า กะหล่ําปลี บรอกโคลี ถั่วฝักยาว แมงลัก โหระพา กะเพรา ข่า ตะไคร้ มะเขือเทศราชินี มะเขือเทศสีดา มะเขือเทศเชอรี่ บวบ ผักบุ้ง กะหล่ําดอก ขิง ข่า ตะไคร้ ฟัก แฟง แตงกวา ฟักทอง นอกจากนี้ยังมีการปลูกพืชประเภทดอก อาทิ ดาวเรือง คอสมอส ปลูกประดับ และจําหน่ายเมล็ดพันธุ์ทางการเกษตร อาทิ ดอกปทุมมา สีขาว สีแดง สีชมพู ที่เป็นความต้องการของตลาดในอําเภอเกษตรวิสัย นอกจากนี้ จังหวัดร้อยเอ็ดมีแผนในการส่งเสริมให้มีการลงทะเบียนผู้ผลิต ผู้ประกอบการ OTOP และสนับสนุน การผลิต การแปรรูป และการจําหน่าย ในรูปแบบออนไลน์ ออฟไลน์ และการบรรจุภัณฑ์เพื่อพัฒนาผลิตภัณฑ์ชุมชน ขยายตลาด เพิ่มมูลค่าให้กับผลิตภัณฑ์ ส่งเสริม และยกระดับเศรษฐกิจของจังหวัดร้อยเอ็ด
“ขอชื่นชมกลุ่มวิสาหกิจชุมชนปลูกผักปลอดภัยจากสารพิษ หมู่ที่ 3 บ้านสําราญ ตําบลเมืองบัว อําเภอเกษตรวิสัย ที่ทุกคนมีความมุ่งมั่นตั้งใจช่วยสร้างต้นแบบที่ดีให้กับคนในพื้นที่ สามารถต่อยอดขยายผลพัฒนาพื้นที่ให้เกิดผลประโยชน์กับคนในชุมชน อีกทั้งช่วยสร้างคลังอาหารให้กับชุมชน โดยการน้อมนําหลักปรัชญาของเศรษฐกิจพอเพียง ทําให้ประชาชนได้มีคุณภาพชีวิตที่ดีบนหลักการพึ่งพาตนเอง ประชาชนทุกคนมีกินมีใช้ เกิดความรักความสามัคคี เกิดความเข้มแข็งของคนในชุมชน ประชาชนทุกคนมีความสุข นําไปสู่การเป็นหมู่บ้านยั่งยืน (Sustainable Village) ซึ่งเรามุ่งมั่นขยายสิ่งที่ดีไปทุกพื้นที่ในจังหวัดร้อยเอ็ดให้เกิดขึ้นอย่างเป็นรูปธรรมและเกิดความยั่งยืน จึงขอเชิญชวนพี่น้องประชาชนน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี สร้างความมั่นคงทางอาหาร ปลูกผักสวนครัวเพื่อบริโภคผักปลอดภัยจากสารเคมี เป็นการลดรายจ่าย เพิ่มรายได้ในครัวเรือน อันจะนําไปสู่การพัฒนาคุณภาพชีวิตให้ดีขึ้นอย่างยั่งยืน" นายทรงพลฯ กล่าวในช่วงท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood